UpiC » LES RETALLADES A LA UPC\nPressupost del 2013: acomiadaments de PAS interí i de professorat associat\nEl 15 de març de 2013, un Consell de Govern que hauria d’haver-se renovat el desembre de 2012, va aprovar, amb 28 vots a favor, 14 en contra i 5 en blanc, el pressupost de la UPC pel 2013. Els punts més transcendentals d’aquest acord són dos:\nLes mesures aprovades impliquen l’acomiadament d’uns 90 membres del PAS-F interí (de 126) i entorn de 250 membres del professorat associat (de 849).\nInclou l’aprovació de l’acord signat el 12 de març pel secretari d’Universitats i Recerca, Sr. Castellà, el Sr. Joaquim Boixareu (president del Consell Social, pendent de renovació o substitució des de juny del 2012) i el rector. Aquest acord (Text de l’ Acord SUGC-UPC) implica la renúncia a una part substancial de l’autonomia universitària i és una claudicació incondicional davant les exigències del govern de la Generalitat. De fet, és una intervenció en tota regla de la UPC, que es veu forçada a aprovar en 2 mesos un Pla d’Estabilització Pressupostària que ha d’incloure venda de patrimoni i reestructuració; es constitueix una Comissió de Seguiment (tres persones designades per la Secretaria d’Universitats i Recerca, dues pel rector i una pel president del Consell Social) i la Generalitat podrà designar “una o més persones perquè supervisin el grau d’acompliment d’aquest acord”. Per tant, les mesures previstes en el Pressupost 2013 no són sinó l’inici d’un seguit de mesures de més abast, que pretenen una reducció molt considerable del volum de la Universitat, tant pel que fa a plantilla com al servei que ofereix a la societat.\nTrobareu més informació al Butlletí de QPC de març de 2013.\nPropostes sobre PAS interí i temporal:\nProposta de Gerència (22 de desembre de 2011)\nProposta conjunta del Comitè d’empresa (PAS-L) i la Junta (PAS-F) (28 de desembre de 2011)\nNoves propostes de la Gerència per al PAS-F i per al PAS-L (19 de gener de 2012). Aquestes propostes van ser rebutjades en una votació de les persones afectades, el 20 de gener.\nDebat del Pla de Viabilitat al Consell de Govern del 16/12/2011\nDivendres 16/12 pel matí estava prevista la celebració de la reunió del Consell de Govern que havia de debatre i, eventualment, aprovar el Pla de viabilitat de la UPC. Tal com s’ha informat a bastament, aquest pla, que més aviat és un reguitzell inconnex de propostes sense cap fil conductor que l’estructuri mínimament, conté un cúmul de mesures força indiscriminades que inclouen, segons han informat els representants sindicals a les assemblees, nombrosos acomiadaments entre el PAS (interins i temporals, per un total de 290 persones) i el PDI (lectors, ajudants i professors associats, per un total de més de 500 persones), l’augment efectiu de la dedicació docent de certes categories de PDI, l’augment de la jornada laboral del PAS, la suspensió dels programes de promoció, sabàtics i mobilitat del PDI, i un llarg nombre d’altres mesures de tot tipus.\nFinalment, el Consell de Govern no es va poder reunir al matí: la Torre Girona va ser rodejada a primera hora per un gran nombre de mossos d’esquadra que van intentar limitar-hi l’accés però, finalment, una quantitat nombrosa de membres de la comunitat universitària van poder participar a la concentració convocada conjuntament pels quatre òrgans de representació sindical (PDI-F, PDI-L, PAS-F, PAS-L). Passades les dues de la tarda, el rectorat va convocar el Consell de Govern a les quatre als locals que la Fundació té al 22@. En aquesta reunió, que va durar fins el vespre, força membres del Consell van manifestar la seva oposició al Pla de Viabilitat, tal com està plantejat en aquest moment, per una llarga llista de motius, que van des de la manca d’un disseny estratègic i l’abús de mesures indiscriminades, no basades en una anàlisi organitzativa, o el fet que el pla es sustenta substancialment sobre les persones en situació més feble, fins a la necessitat d’obrir una negociació prèvia amb els representants sindicals sobre els temes de caràcter laboral.\nFinalment, el rector va retirar la proposta i es va comprometre a millorar-la, justificar-la i negociar-la.\nNo podem més que felicitar-nos d’aquest resultat de la mobilització de la comunitat universitària i del posicionament dels nostres representants al Consell de Govern. Caldrà seguir atentament aquest procés que, dissortadament, no ha fet més que començar.\n28/11/2011: Pla de viabilitat UPC 2011-2014, presentat per l’equip rectoral a la Comissió Permanent del Consell de Govern.\n17-28/11/2011: Un Claustre constructiu, però decebut i preocupat (informació i anàlisi de la sessió del Claustre, feta per QPC)\n16/11/2011: El Claustre Universitari es reuneix en sessió extraordinària. Documents:\nMesures de viabilitat econòmica 2011 (document presentat pel rector)\nPla de viabilitat econòmica 2012-2014 (document presentat pel rector)\nMoció 1: Sobre la situació econòmica i la responsabilitat institucional. Moció presentada per Eusebi Jarauta i 52 membres més del Claustre Universitari. Resultat de la votació: 123 vots favorables, 0 vots en contra, 8 vots en blanc.\nMoció 2: Sobre els criteris directors del Pla de viabilitat econòmica 2012-2014 de la UPC. Moció presentada per Albert Corominas i 50 membres més del Claustre Universitari. Resultat de la votació: 123 vots favorables, 0 vots en contra, 8 vots en blanc.\nMoció 3: Sobre l’imperi dels mercats, el paper crític de la universitat i sobre les mesures que ha de prendre la universitat per millorar l’eficiència i justícia social. Moció presentada pel Grup del PAS del Claustre dels Col·lectius Assemblearis d’Universitats – CAU. Resultat de la votació: 32 vots favorables, 52 vots en contra, 37 vots en blanc.\nMoció 4: Sobre l’augment dels preus en temps de crisi. Moció presentada pel Oriol Arcas Abella. Resultat de la votació: 51 vots favorables, 28 vots en contra, 44 vots en blanc.\nAportació 1: En resposta al president del Consell Social de la UPC: L’estat del benestar no és la causa de la crisi, ni n’ha de ser la víctima. Intervenció presentada per Josep Ferrer LLop.\nAportació 2: intervenció presentada per Georgina Artal i 4 membres més del Claustre Universitari.\n14/10/2011: Petició de 80 membres del Claustre Universitari perquè es convoqui una reunió extraordinària per debatre sobre les retallades i el pla de viabilitat.\n5/10/2011: Ens estan escanyant: què hem de fer?\n5/10/2011: Les retallades a l’estabilització i la promoció: molt més del que sembla\n5/10/2011: Les retallades i la vocació internacional: convé retallar tan dràsticament els ajuts a la mobilitat i els sabàtics del PDI?\n15/6/2011: Les retallades arriben a la UPC, i de quina manera!\n16/3/2011: La retallada pressupostària arriba a la universitat\nAquestes són les retallades mé rellevants corrresponents a l’any 2011, segons que es desprén dels documents presentats per la gerència. Cal tenir en compte, però, que no s’han fet públiques ni les xifres exactes sobre el nombre de llocs de treball afectats ni, més en general, sobre l’execució real de les retallades descrites als documents.\n1. La retallada de la Generalitat\nLa subvenció ordinària (per al funcionament quotidià de la universitat) s’ha reduït en un 20%.\nLa subvenció per a inversions (per a l’adquisició d’equipaments i per a nova edificació) s’ha suspès, és a dir, s’ha deixat a 0€ i la retallada és, doncs, del 100% en aquest apartat.\nMés dades sobre aquest aspecte.\n2. Actuacions principals dutes a terme pel rectorat i la gerència\nRetallades de personal:\nEliminació del 33% del professorat associat a temps parcial (aproximadament equivalent a unes 250-300 persones), que en part s’ha materialitzat en forma de no renovació dels contractes i en part en forma de reducció de les hores de dedicació.\nEliminació del 15% dels efectius d’ajudants (professorat en formació), que es materialitza en forma de no renovació dels contractes.\nAmortització del 100% de les jubilacions de professorat, que no es substitueixen en produir-se.\nEliminació del 50% del personal interí que fins ara cobria baixes per malaltia, permisos maternals i reforços temporals en general. Això s’ha materialitzat rescindint (o no renovant) els nomenaments d’unes 40 persones aproximadament.\nJa no es substitueixen baixes, permisos maternals ni jubilacions.\nRetallades de les condicions en què es duen a terme la docència i la recerca\nReducció del 10% l’activitat docent de tots els centres docents.\nReducció dràstica (entre el 40% i el 86%, depenent de si es tracta de l’import pressupostat o de l’executat) dels ajuts a la mobilitat i els sabàtics. Més informació sobre aquest aspecte.\nReducció del 30% del pressupost de totes les unitats bàsiques (centres docents, departaments i instituts) per a despeses corrents (compra de bens i de serveis).\nTancament d’edificis i, molt particularment, de les biblioteques els caps de setmana, fins i tot en període d’examens.\nRetallades de condicions laborals:\nReducció del 100% de les aportacions que anualment es feien al fons de pensions del personal com a salari diferit.\nProbable ajornament del pagament de la paga extra de desembre al gener.\nReducció dràstica (66%) del fons social (ajuts a treballadors amb persones dependents al seu càrrec, etc.).\nReducció dràstica (entre un 50% i un 100%, depenent dels col·lectius laborals) dels processos d’estabilització i de promoció del personal. Més informació sobre aquest aspecte.\n3. Augment dels preus\nAquest procés de retallades va acompanyat per un augment dels preus dels estudis universitaris, dut a terme tant per la Generalitat de Catalunya com per part de la UPC, cadascuna en l’àmbit de les seves competències.\nAlgunes dades sobre l’evolució dels preus.\nEn aquest moment el rectorat està proposant la creació d’un centre adscrit (depenent de la Fundació Politècnica) per a impartir màsters universitaris (és a dir, oficials) a preus privats.\nDocuments emesos per la Generalitat de Catalunya\nNovetats al Pla Serra Hunter\nDocuments emesos pel rectorat i la gerència\nPresentació de la gerència, abril 2011\nPresentació de la gerència, juny 2011\nRetencions pressupost 2011, setembre 2011\nDeclaració del Consell de Govern 22/6/2011\nAcord del Consell de Govern sobre el Pla de viabilitat econòmica 2011-2014, 20/7/2011\nDocuments emesos pels òrgans de representació sindical\nJunta PAS-F: Les despeses que no es retallen (nota informativa, maig 2011)\nJunta PAS-F: Manifest llegit a l’ocupació del CG el 25/5/2011\nJunta PAS-F i Comitè PAS-L: Petició als membres del Consell de Govern (per a la reunió del 22/6/2011)\nJunta PAS-F i Comitè PAS-L: Manifest davant el CG del 20/7/201\n28/10/2011 Obama rescatará a miles de alumnos endeudados\n17/10/2011 Andreu Mas-Colell: Si hem de fer patir les universitats, per l’amor de Déu, que ens deixin fer amb més llibertat!\n14/10/2011 La UPC sólo consigue ahorrar 8,5 millones de los 37,8 recortados por el Govern\n10/10/2011 La gestión privada no es una alternativa para la universidad\n7/10/2011 La universidad catalana estrena curso bajo la amenaza de más recortes\n21/9/2011 La Generalitat asegura que el retraso en las transferencias a las universidades no afectará a las nóminas\n21/9/2011 La transferencia para pagar las nóminas de los profesores de las universidades se puede retrasar 3/9/2011 Mas-Colell invita al sector privado a ocupar el espacio que deja el público\nComment (RSS) | Retroenllaç\t5 comentaris\nPot ser no estic ben informada o he badat:\n- algú, tipus Consell de Govern, ha donat permís al Rector perque ens “retingui” (per no dir-ho més clar) part del sou (paga extra)? És “legal” ? Perillós, sí que ho és i moltíssim!\n- En la llista de retallades, no apareixen algunes de les que es van demanar el maig passat al Consell de Govern:complements per càrrec acadèmic, nombre i sou del personal de confiança(eventual)…\n14 novembre 2011, 7:34 pm\n- Segons que ha informat el rector, la nòmina es pot pagar fins al cinquè dia del mes següent, sense que això es pugui considerar un retard en el pagament, ni comporti per a les persones afectades la trasnferència de la retribució del 2011 al 2012, a efectes de l’IRPF. Nosaltres no hem estat capaços de trobar quina és la normativa que estableix això.\n- La llista de retallades és un resum d’UpiC de les retallades més rellevants dutes a terme. Efectivament, no s’hi inclouen les dues que esmentes:\nL’eliminació del complement UPC per càrrec acadèmic no l’hem inclosa perquè, malgrat que el Consell de Govern va acordar aquesta mesura al mes de juny, a hores d’ara encara no s’ha dut a terme, és a dir, els complements s’han seguit pagant. La gerència, en el seu document informatiu del mes de juny, afirmava que l’eliminació d’aquests complements comportaria un estalvi del 41,29% de la despesa de la partida pressupostària corresponent (104). En el document del mes de setembre afirmava que l’estalvi seria del 13,8%. Caldrà veure quina és la xifra final.\nQuant a la despesa en personal eventual, no ens consta que hi hagi ni cap acord ni cap proposta per a reduir-la. Tal com va informar la Junta del PAS-F, les retribucions anuals del personal eventual sumaven 1.597.967,82€, segons dades del mes de maig. Desconeixem si hores d’ara han disminuït o han augmentat.\n14 novembre 2011, 9:12 pm\nGràcies per la vostra informació. No m’ha sorprés gens, però sí cabrejat !\nEs veu que alló de “vale más pedir que robar” ha quedat obsolet ….\nI ja posats a cabrejar-se … se sap on van a parar els descomptes per vaga? Per exemple les dues de l’any passat? Fa anys es va dir q anava al centre de cooperació.\n22 novembre 2011, 7:52 pm\nTenia entès que els tickets menjadors estaven inclosos en el nostre sou brut anual i no es tracta d’un “sobresou” com es comenta en el pla de viabilitat presentat… si és així, es tracta d’una altra retallada en el nostre sou, però aquest cop encoberta? I la part corresponent al seu IRPF, l’haurem d’assumir per una altra banda?\n1 desembre 2011, 12:03 pm\nPodría retallar les despeses que el rector es gasta en advocats que han de defensar-lo dels seus abusos de poder. Algú ho sap? Doncs sembla que son molts mil·lers d’euros i ningú en parla. Si sumem que tenim un gabinet jurídic des de fa anys a la UPC, que sempre també s’ha contractat a un bufet d’advocats extern i que aquest any la gerenta s’ha portat de la UB a la responsable jurídica que també s’ha instal·lat a la UPC creant per ella una nova àrea jurídica i a tot això li afegim la contractació d’advocats de “campanillas” com en Cristobal Mantell, ens donarà una elevada quantitat de diners públics que el senyor rector es gasta, no per defensar a la UPC, si no que l’utilitza per defensar-se ell i per anar en contra dels propis treballadors de la UPC (PDI i PAS) que s’han de pagar els advocats de la seva butxaca per defensar-se de la persecució a la que estant sotmesos per causa d’aquest senyor, que ara vol encara mes poder mitjançant els nous estatuts. Això no ho hem de permetre, no hem d’admetre les retallades ni el canvi dels estatuts proposats des d’el rectorat.\n2 desembre 2011, 8:45 am


> Tots els productes>Juguem a l'exterior>Patinets i bicicletes>PATINET GO UP SPORTY VERD GLOBBER\nAquesta versió és ideal per potenciar el desenvolupament de l'equilibri dels més petits i ajudar-los a aprendre a coordinar-se de forma fàcil i sobretot, divertida.\n- Mode d'ús 1: En aquest cas, l'infant podrà donar-se impuls i l'adult, gràcies al pal, podrà conduir el patinet amb una bona posició. Edat: a partir de 12 mesos.\n- Mode d'ús 2: Traiem el pal i es converteix en un tricicle sense pedals. Els petits compten amb un suport per córrer amunt i avall. Edat: a partir de 12 mesos.\n- Mode d'ús 3 Transformat en patinet per a primeres edats, amb el manillar en posició baixa. Edat: a partir de 3 anys.\n- Mode d'ús 4: Patinet apte per a canalla de fins a 50 kg.\n- 2 posicions de seient, per a millor la comoditat tant per l'infant com per als adults\nMode d'ús 1: 76cm x 57.5cm x 28cm\nMode d'ús 3: 35/42cm x 57.5 cm x 25cm\nMode d'ús 4 i 5: 67.5/77.5 cm x 57.5cm x 28cm\nEdat +36 mesos


Nido Montessori centre Barcelona per a nens de 0 a 6 anys\nNido Montessori és un centre trilingüe anglès-català-castellà fundat al 2015 i situat al barri de Gràcia, a Barcelona. Ens dediquem a proporcionar un autèntic ambient Montessori per infants entre els 15 mesos i els 6 anys. El nostre innovador centre Montessori ha experimentat un creixement constant des de la seva obertura i esperem oferir nous programes en un futur pròxim.\nA Nido Montessori ens enorgulleix la nostra experiència en Montessori. Tots els nostres guies estan certificats per AMI (Association Montessori Internationale). Nido compta amb el suport de psicòlegs i neurocientífics i ens esforcem per fomentar pràctiques d’excel·lència.\nEntenem l’aprenentatge com un continu que, idealment, hauria de durar al llarg de tota la vida. Durant els primers anys de vida, s’estableixen les bases de la personalitat i el desenvolupament cerebral de l’infant i el nostre objectiu és que cada infant arribi al seu màxim potencial. Per dur-ho a terme, oferim dos ambients diferents que s’adapten a les necessitats de desenvolupament dels infants de 15 mesos a 3 anys i de 3 a 6 anys. Creiem en l’auto-construcció com a poder fundamental per l’infant en desenvolupament; per tant, els nostres ambients cultiven la diversitat en tots els aspectes i ofereixen al nen/a innumerables oportunitats per explorar. Volem infants autònoms i feliços, que es converteixin en adults que facin contribucions significatives a la societat del demà.\nEl nostre entorn trilingüe segueix la filosofia d’una sola persona en un sol idioma que, treballant conjuntament amb la ment absorbent dels infants d’aquesta edat, els permet interioritzar l’anglès, el català i el castellà de la forma més natural i efectiva. El nostre personal parla anglès, català, castellà i també francés, fet que fa que l’adaptació dels infants al centre sigui el més fluida possible.\nNido Montessori te un bonic jardí que, si el temps ho permet, possibilita que els infants portin els seus materials a l’exterior i gaudeixin de temps a l’aire lliure tots els dies. Els infants tenen assignat un temps diari al jardí on juguen lliurement i sociabilitzen entre ells.\nDesprés de les 16:30, oferim un espai per que els infants més grans participin a través de clubs o tallers creatius com Robòtica, Programació o Música Activa.\nVam fundar Nido per les nostres filles que assisteixen felices tots els dies. Volem el millor pels nostres fills, d’igual manera que vosaltres ho voleu pels vostres.\nVeure el centre per a més detalls


La veda electoral afavoreix la família - Diari de Girona\nLa veda electoral afavoreix la família\nTovalloles a la platja, passejades pel passeig marítim, visites a la Festa Major de Palamós, compres al Mercat al Lleó van centrar el matí dels candidats abans de tenir tots un dinar familiar i una tarda distesa amb els amics.\ngirona | m.s. 26.06.2016 | 00:00\nrohibida per llei la caça del vot durant el dia anterior a les Eleccions Generals els candidats gironins van centrar-se ahir en la família. Sense distincions. Absolutament tots van fer el mateix: dedicar temps a pares, fills, parelles i animals de companyia. Quinze dies de campanya voltant el territori amunt i avall els havien deixat poc temps per fer-ho abans. La conciliació no és fàcil si cada dia hi ha mítings, entrevistes, reunions, visites i programació de la jornada següent en un clima d'exposició pública constant per captar electors.\nLa veda electoral afavoreix la família. Això o als polítics se'ls acuden les mateixes coses perquè conservadors, socialdemòcrates, independentistes, sobiranistes, constitucionalistes, confluents... van tenir el seu dinar familiar. Alguns amb passeig previ i d'altres amb sopar posterior. No obstant això, dels caps de llista dels sis partits que concorren a les eleccions només la candidata d'En Comú Podem (ECP), Marta Sibina, va cuinar-se el dinar perquè assegura que és una activitat que la relaxa. Va aprofitar també per "pentinar els meus gats!", uns animalons que adora i li transmeten "serenor i saviesa" en dies tan senyalats com la jornada de reflexió electoral.\nLa candidata del PPC, Concepció Veray, va anar de bon matí al Mercat del Lleó de Girona amb la seva germana, el seu nebot i la seva mare a comprar els ingredients pel dinar familiar que tenia compromés per al dissabte de reflexió.\nVivint en un poble de costa com és Blanes, la cap de llista de C's, Margarita Santo, va aprofitar per donar una volta amb els seus pares pel passeig que mena a sa Palomera durant el matí per destinar la resta del dia al dinar familiar i a estar-se amb els seus amics, que també viuen a la vila.\nEl sol convidava a estar-se a la platja i això és el que va fer la candidata d'ERC, Teresa Jordà, per relaxar-se, durant la jornada, a Palamós. Aprofitant que els republicans van tancar la campanya en aquesta vila marinera que està de festa major, la republicana ja s'hi va quedar i el matí de dissabte el va dedicar a estirar-se a la platja i dinar amb els amics i companys de la formació. Encara que a mitja tarda se'n va anar a Ripoll per tancar el dia amb un sopar en família "carregant piles amb il·lusió i optimisme" amb vista als resultats electorals que s'han pronosticat per a la formació.\nLa Festa Major de Palamós també va actuar de pol d'atracció per al candidat socialista, Marc Lamuà, que va passar-se tot el dia a la població on viu la seva mare. La treva que ofereix la jornada de reflexió li va permetre passejar amb els seus fills vora el mar, gaudir de les activitats programades per la Festa Major i portar els nens a les atraccions de fireta. El dinar familiar tampoc va faltar a casa la mare del candidat.\nPel que fa al cap de llista per CDC, Jordi Xuclà, dissabte també va ser dia de família, amics i tertúlia perqué el polític va passar el matí en companyia dels seus afins que després de la sobretaula va trobar-se amb uns amics per fer una tertúlia que es va allargar fins al vespre.


"Jordània i el moment clau sirià", Yezid Sayigh - BARCELONA RADICAL\n"Jordània i el moment clau sirià", Yezid Sayigh\nL’ atenció dels amoïnats per les conseqüències de la crisi siriana als països veïns s’ha centrat recentment a la ciutat de Trípoli, al nord del Líban, on 14 persones van resultar mortes i unes 90 ferides en nous enfrontaments entre milícies rebels rivals en barris musulmans de predomini sunnita i alauita respectivament. JAVIER AGUILAR\nL’esclat de violència va obeir en part al buit polític i de seguretat resultant de la continuada incapacitat de les aliances 8 de Març i 14 de Març per consensuar una fórmula destinada a crear un govern d’unitat nacional, intent que té set mesos de retard. Tanmateix, també reflectia les tensions causades per la batalla forjada a l’altra banda de la frontera amb Síria, on l’exèrcit i les forces d’oposició reforcen els efectius en previsió d’una ofensiva del règim per bloquejar les línies de subministrament dels rebels procedents del Líban.\nNo obstant això, més importància estratègica presenta en un futur pròxim la forma com evolucioni la crisi de Síria a Jordània. El regne gaudeix de nivells molt més alts de seguretat i estabilitat que el Líban, però afronta temps difícils.\nEl centre de gravetat de les operacions militars a Síria s’acosta mentre els rebels opositors s’esforcen per consolidar el control de la regió de la frontera sud amb Jordània i mentre les forces del règim lluiten per eliminar bastions rebels al sud de Damasc, a fi de proporcionar una defensa en profunditat de la capital contra un probable avanç dels rebels de l’àrea de Daraa. Una escalada dels combats provocarà un augment dels fluxos, a través de la frontera siriano-jordana, de combatents i armes de l’oposició en una direcció i dels refugiats en una altra, cosa que planteja un desafiament immediat a un govern que s’esforça per abordar la qüestió de 1.300.000 sirians que ja es troben al país.\nFins fa ben poc, Jordània ha intentat mitigar les conseqüències de la crisi siriana mitjançant l’adopció d’una política de neutralitat similar, en termes generals, a la libanesa de dissociació. Això s’alterna amb episodis de compromís positiu en què el rei Abdal·lah II o el primer ministre de Jordània s’oferien a mitjançar entre el president Baixar al-Assad i l’oposició siriana, però en què cap de les instàncies no li van mostrar cap agraïment.\nEn canvi, en els dos últims mesos, Jordània ha realineat estretament la seva política exterior amb l’Aràbia Saudita i la Unió dels Emirats Àrabs, entaulant el que els partidaris interns del canvi consideren com una aliança inequívoca en lloc d’un eix informal. La caiguda d’Al-Assad és inevitable, raonen, i Jordània és la que més es pot beneficiar en cas que s’afegeixi al bàndol que aposta els seus recursos per assolir aquest resultat.\nD’altres a Jordània són molt menys optimistes sobre la sensatesa de l’oberta realineació i sobre el resultat probable del conflicte en marxa a Síria. Personalitats clau dels militars i serveis secrets jordans, actors clau en la gestió de la qüestió siriana, consideren que l’auge de grups rebels a Síria afiliats a Al-Qaida és la principal amenaça en cas que es produeixi la caiguda del règim d’Al-Assad, o fins i tot en cas que sobrevisqués. L’aparició de Jabat al-Nusra en alguns punts de la frontera comuna sembla que confirma aquesta preocupació.\nPel que fa a aquesta qüestió, els plans saudites per establir regles de joc comunes entre l’oposició siriana i el règim, com va confirmar l’excap dels serveis d’intel·ligència saudites, el príncep Turki al-Faisal, el 22 d’octubre, representen una amenaça addicional per a Jordània, atès que impliquen necessàriament l’ús de Jordània com a camp d’entrenament, base de trànsit i corredor de subministrament d’armament destinat a un nou exèrcit rebel nacional. En privat, els funcionaris de la casa reial de Jordània, que són l’altre actor principal implicat en la gestió de l’afer sirià, consideren que el pla no és realista. A més, exercir un paper d’aquestes dimensions equivaldria a intervenir directament a Síria en el pla militar. Això sembla poc probable si es té en compte que el nucli principal dels Amics de Síria, del qual és membre Jordània, acaba de reafirmar el seu compromís amb el marc de Ginebra II per a una solució política a Síria. Però la presència d’agents de serveis secrets d’alt nivell i oficials en la reunió entre el rei Abdal·lah II, el rei saudita Abdul·lah i el xeic Muhammad bin Zaied al-Nahian, que exerceix funcions també com a príncep hereu d’Abu Dhabi i subcomandant suprem de les forces armades de la Unió dels Emirats Àrabs, a Jiddah el 21 d’octubre, suggereix que Jordània ja és un soci en la planificació concreta d’alguna forma de participació activa a Síria. Els motius immediats de Jordània són prou clars. El regne sobreviu amb l’ajuda de fonts externes: l’Aràbia Saudita va concedir subvencions per valor de 1.400 milions de dòlars en ajuda pressupostària i petroli a preus amb descompte el 2001; així mateix, va comprometre 1.250 milions de dòlars en préstecs per al desenvolupament en un període de cinc anys a partir del 2012, mentre que el Fons de Desenvolupament d’Aràbia va transferir 250 milions de dòlars per a la despesa en projectes de desenvolupament el 2013. La Unió dels Emirats Àrabs, Kuwait i Qatar van prometre 3.750 milions de dòlars per al desenvolupament de Jordània durant el mateix període de cinc anys.\nNo obstant això, la baralla pública i oberta entre l’Aràbia Saudita i els Estats Units sobre la política respecte a Síria empeny en direccions oposades. Almenys ara per ara, Jordània s’alinea amb l’Aràbia Saudita, però el compromís dels Estats Units amb el marc Ginebra II fa que això resulti incòmode per al regne haiximita. Una conferència de pau reeixida pot ajudar a alleujar el dilema de Jordània, però les perspectives en aquest sentit s’enfosqueixen.\nEl règim d’Al-Assad, la Coalició Nacional de Síria i els rebels a l’interior de Síria han endurit les seves posicions i els Amics de Síria estan dividits sobre si cal acceptar o no la participació iraniana en la conferència. Si la diplomàcia fracassa i persisteix la divergència entre els Estats Units i l’Aràbia Saudita sobre les seves respectives polítiques sobre Síria, Jordània perdrà protecció política.\nL’última vegada que Jordània es va enfrontar amb un dilema similar va ser el 1990, quan l’Iraq va envair Kuwait. Encara que el difunt rei Hussein va condemnar la invasió, el Parlament jordà va reflectir el sentir de l’opinió pública mitjançant el suport a l’Iraq, i el Consell de Cooperació del Golf va castigar Jordània suspenent-li tots els ajuts.\nJordània no es pot permetre el luxe de repetir aquest resultat, però l’alternativa de convertir-se en una instància que intervingui en la crisi siriana presenta riscos encara més difícils de predir.\nAlguns funcionaris jordans creuen que el regne no haurà d’actuar, de tota manera, si la força dels afiliats d’Al-Qaida augmenta a l’altre costat de la frontera, possiblement mitjançant l’enviament de forces armades per crear una zona de seguretat dins de Síria. Però això suposaria que Jordània entrés en confrontació directa amb Al-Qaida i amb el règim d’Al-Assad i establís les bases d’una llarga i complicada intervenció militar en un conflicte complex.\nL’interès nacional de Jordània es veu més ben atès mitjançant una solució política a Síria, però s’haurà d’esforçar durament per assegurar que l’aliança tripartida de la qual és membre treballa cap a aquest resultat específic. Altrament, l’oposició al si d’institucions estatals clau i grups socials essencials pot tractar d’evitar que Jordània segueixi un rumb intervencionista.\nAra bé, si Jordània demostra ser un soci poc digne de crèdit, corre el risc de provocar les mateixes conseqüències que intenta evitar.\n7-XII-13, Yezid Sayigh, lavanguardia


Concert de Festa Major a Fabra i Coats - Fàbrica de Creació | Fabra i coats | Ajuntament de Barcelona\nConcert de Festa Major a Fabra i Coats - Fàbrica de Creació\nDesprés de la jornada de portes obertes del dia 1 de desembre i de la Diada Castellera del diumenge 2, la Fabra i Coats - Fàbrica de Creació se suma de nou als actes de celebració de la Festa Major de Sant Andreu amb un concert organitzat conjuntament amb l’Ateneu L’Harmonia i la Colla Castellera Jove de Barcelona, veïns del recinte de Fabra i Coats. La cita serà el divendres 7 de desembre a partir de les 22 hores, i hi actuaran tres grups: EAM - Exèrcit d’Alliberament Musical, Alma Afrobeat Ensemble feat Marga Mbande i Malestar General.\nL’EAM - Exèrcit d’Alliberament Musical va néixer l’any 2011 arran de la unió de dues bandes empordaneses, una de punk i una de rap, per presentar-se a un concurs provincial. Fruit de la bona acollida de públic, la banda va seguir presentant-se a diversos concursos musicals, fins que a mitjans de 2012 va aparèixer el seu primer CD, de títol homònim al nom del grup. L’EAM, que es caracteritza especialment pel seu compromís social, acaba d’enregistrar el seu tercer LP, titulat “El Foc Que No s’Apaga”, amb previsió de veure la llum el proper 8 de març.\nAlma Afrobeat Ensemble ja va actuar el mes de novembre passat a la Fabra i Coats - Fàbrica de Creació en la primera edició del festival de música africana Alter Africa, i aquest cop torna al recinte unint esforços amb l’artista d’origen equatoguineà Marga Mbande. La banda va una mica més enllà de l’afrobeat clàssic i afegeix alguns tocs de hip-hop, blues o reggae a les seves composicions. Per últim, els components de Malestar General actuaran de nou a Sant Andreu, el lloc que els va veure néixer i créixer, amb les seves cançons influïdes pel rock, el punk o l’ska.\nL’Escoleta de Cinema organitza un taller de cinema per a infants\nDel 04 al 25 de Juliol del 2019\nL’Escoleta de Cinema, projecte de l’entitat Teleduca resident a Fabra i Coats - Fàbrica de Creació, posa en marxa durant tot el mes de juliol un taller de cinema adreçat a nens i nenes d’entre 8 i 13...


Jutjat per l'atropellament mortal d'una dona de 81 anys - FÒRUM.ad\nJutjat per l’atropellament mortal d’una dona de 81 anys\nOn: 22/01/14 19:51\nEl Tribunal de Corts ha jutjat l´home que fa un any va atropellar mortalment una dona de 81 anys a Sant Julià de Lòria. La fiscalia l´acusa d´homicidi per imprudència greu i li demana divuit mesos de presó condicional i 24 de retirada del carnet. El processat ha assegurat que el sol el va enlluernar i no va veure la dona, que travessava el pas de vianants.\nL´accident va ocórrer el 9 de gener del 2013 a l´avinguda Francesc Cairat, de Sant Julià de Lòria. El processat, acusat d´un homicidi per imprudència greu, ha explicat al Tribunal de Corts que conduïa a la velocitat adequada i que va ser el sol, que el va enlluernar, el que li va impedir veure creuar la dona pel pas de vianants.\nLa padrina, una resident anglesa de 81 anys, va patir ferides greus que li van causar la mort als pocs minuts de l´accident. La fiscal ha demanat una pena de presó per a l´acusat de divuit mesos de presó condicional, 24 de retirada del carnet i el pagament de 14.000 euros a les quatre hereves en concepte de perjudici moral.\nEl ministeri públic considera que l´home no va extremar prou la precaució tot i que era conscient del problema amb el sol i que coneixia la zona i el pas de vianants. La defensa no discuteix l´accident però creu que la pena no pot ser superior als sis mesos de presó condicional perquè es va enlluernar i perquè conduïa amb prudència. La policia va confirmar que l´home anava a 52 quilòmetres per hora.\nPrevious Post: Cinca creu que la transitòria del PS no evitarà que s’encareixin els serveis bancaris per als usuaris\nNext Post: Els auditors de la CASS fan una cinquantena de recomanacions per millorar la gestió i la transparència


S'incendia una casa a Alzira - Diari Millars, informació local en valencià.\nVan haver d’intervenir els bombers.\nDurant el dia d’ahir a la nit, es va produir un incendi en un habitatge del municipi d’Alzira.\nEl foc i el fum van arribar a afectar a quatre domicilis de la zona i es van haver d’avisar als bombers per tal que poguessen apagar l’incendi i evitar que s’estengués encara més.\nFinalment, es va poder apagar el foc i es va haver de treballar per tal de sanejar la façana de l’edifici, la qual també havia resultat afectada per l’incendi.\nPost més nousNules treballa en l’organització de la tradicional festa de les paelles\nPost més vellsLa Diputació de Castelló tanca la seua presència a Cevisama 2020 amb una exposició dels projectes finalistes del concurs de regeneració urbana


Per primera vegada, el Johan Cruyff coneixerà un finalista de Champions | Futfem.cat\nO tot o res. Així funcionen les eliminatòries al món de l'esport, i més quan són a doble partit i l'anada ha acabat amb empat a un gol. En aquesta situació es troben Barça i PSG, buscant un lloc a la final de la Champions de Göteborg. La tornada de semifinals es jugarà el diumenge 2 a les 12.00 hores a l'estadi Johan Cruyff, un escenari que viurà per primera vegada aquesta situació en menys de dos anys d'història. A causa de la Covid, el Barça mai havia pogut ser local en un partit tan important al feu on ha guanyat els 29 duels que ha jugat. Ara, però, l'equip blaugrana té l'oportunitat de fer-se fort al seu fortí i classificar-se per segona vegada a la història per una final de Champions. I la tindrà davant de mil espectadors.\nAixí ho ha afirmat Patri Guijarro a la roda de premsa prèvia del partit, sabent que el Barça té una gran oportunitat per ser a una nova final: «A casa nostra ens fem fortes. El Johan per nosaltres és un fortí. Al Mini va ser un moment màgic i tant de bo podem repetir. Comptar amb l'afició és un plus d'energia i motivació». A més a més, el premi darrere d'aquest partit és tenir l'oportunitat de guanyar la Champions, cosa que també motiva per si sola: «La final d'una Champions et fa treure un somriure, una cosa que sempre hem somiat. Tenim moltes ganes que arribi demà, fer el que realment sabem fer».\nD'altra banda, Patri va rebre l'alta mèdica hores abans de la final de Budapest després de cinc mesos de baixa. Per tant, aquesta pot ser la seva primera oportunitat per participar a la final de Champions, tot i que la migcampista: «No estava disponible al 100%. Ara és tot el contrari, és com una jugadora vol estar amb el seu equip, a prop. Però bé, tant per mi com pel club tant de bo podem ser a una segona final. Per mi no seria com una primera final». Precisament la balear va tornar a jugar el passat dimecres al camp del Madrid després de superar una lesió abdominal i estarà disponible per jugar davant el PSG.\nD'aquesta càrrega de partits n'ha parlat Lluís Cortés, també comparant-ho amb la del conjunt francès. I és que el Barça arribarà a diumenge havent jugat 35 duels, mentre que el PSG n'ha disputat 24: «Això vol dir que hem jugat més vegades. Si mirem els minuts que han jugat les nostres jugadores, no hi ha cap altre equip que reparteixi els minuts de manera semblant. Jugar onze partits més que el nostre rival ho hem de llegir des d'una part positiva». Però contra el PSG només jugaran les futbolistes que estiguin al 100%, deixant dubte si Jenni Hermoso arribarà a l'enfrontament: «Ha anat de menys a més durant la setmana, ens queda la sessió d'avui, on realment hem de veure si està al 100% per jugar demà. Jugadores al 60% no jugaran».\nDe cara al rival, l'entrenador del Barça ha recordat el partit d'anada i el que caldrà fer al Johan Cruyff: «El que ens enduem de París és que podem. El PSG ens va crear ocasions en errors nostres. Si l'única manera que el rival t'ha creat és amb errades que has concedit». Amb aquesta confiança, Cortés sap la importància que té aquesta semifinal i tot el que ha fet el Barça per ser fins aquest punt: «Arribar a la final de Göteborg seria la recompensa de molta feina molt ben feta. Aquesta temporada portem gairebé 200 sessions d'entrenaments. Seria un premi a tantes hores de treball». Ara bé, si l'equip perd i cau eliminat, el tècnic de Balaguer ha deixat clar com pensa: «Si demà va malament, per res serà un fracàs. Estic molt orgullós de l'equip i del que s'està fent. El PSG és un dels millors equips d'Europa, però també crec que no són millors que nosaltres».\nAl bàndol rival, Olivier Echouafni ha confirmat que Kadidiatou Diani no arribarà al partit i ha comentat que caldrà fer diferent de l'anada: «El partit d'anada va ser molt obert, amb moltes ocasions, potser massa. Ho hem analitzat i ens hem adonat que no havíem estat a l'altura». L'entrenador francès, a part, ha negat que la diferència de partits pugui afectar a la intensitat d'un enfrontament de Champions i com seran d'importants les petites coses: «Quan juguem a aquest nivell, tots els detalls són importants a totes les fases del joc. No vam aconseguir tenir la possessió al partit d'anada. Crec que som un equip temible i demà atacarem, està al nostre ADN».\nLa futbolista basca del PSG, Irene Paredes, també ha estat protagonista a la roda de premsa prèvia, destacant la importància de l'aspecte mental en un partit d'aquest nivell, però tenint clares les coses a millorar: «Crec que els nostres errors quasi ens costen cars, amb errors nostres de marcatge. Els hem corregit durant aquesta setmana perquè no es tornin a repetir». Tenint clar tot això, la capitana del PSG té clares les fortaleses del seu equip, però també del Barça: «Som un equip que tenim un contraatac, però també sabem jugar la pilota. El Barça és un equip molt complet, està clar que li agrada tenir la pilota, però nosaltres tenim les nosaltres armes».


MÉS PER MENORCA: Reforma del dret civil a Menorca i l’herència en vida.\nMallorca, Menorca, Eivissa i Formentera tenen un dret civil propi, comú, diferenciat, que regula aspectes com el règim econòmic familiar, les successions, el patrimoni o la societat rural menorquina, entre d’altres; i els regula de forma singular i de forma preferent respecte del dret civil estatal (Codi Civil). El dret civil comú de les Illes Balears està avui recollit i legitimat en el Decret Legislatiu 79/1990, de 6 de setembre, pel qual s'aprova el text refós de la Compilació del Dret Civil de les Illes Balears, i el qual és objecte en aquests moments de modificació en el Parlament de les Illes Balears.\nEl dret civil és, juntament amb la llengua, la cultura i la història, l’expressió dels nostres orígens, i de la nostra forma d’entendre la vida privada, com a poble. Es tracta de drets anteriors a la Constitució espanyola -l’origen dels quals deriven de les institucions d’autogovern pròpies-, que aquesta reconeix i empara (en l’art 149), i que l’Estatut d’Autonomia recull com a competència exclusiva a desenvolupar (art. 30.27 i 54.1).\nEfectivament, les Illes Balears, com Aragó, Catalunya, País Basc, Navarra i Galícia, disposen del seu dret civil, diferenciat del dret civil d’aplicació a la resta de l’Estat espanyol, fruit dels nostres orígens, costums i història, com a poble i com a pobles. En singular i en plural. En singular perquè el dret civil propi recollit a la Compilació de Dret Civil Balear de l’any 1961, i modificada l’any 1990, té el seu origen en la Carta de Franquesa atorgada per Jaume I als pobladors de Mallorca, i que va regir a tot el Regne de Mallorca. I en plural, perquè el dret civil de l’arxipèlag, a semblança del que va caracteritzar la governació del Regne de Mallorca, va respectar les normes i els costums de cada una de les illes. És per açò que el Dret Civil de les Illes Balears, recollit en forma de Compilació, s’estructura en tres llibres, un per cada territori insular, dels quals el II és específic de Menorca.\nUn altre aspecte que cal tenir molt present per entendre la rellevància de la modificació legislativa actual és el fet que la Compilació de Dret Civil de les Illes Balears, com a forma preferent i supletòria de regir el dret civil, pot ser un instrument potentíssim per a millorar la cohesió i la justícia socials. Preferent i supletori vol dir que el dret civil aplicable és el comú de les Illes Balears, i que per a tot el que aquest no prevegi s’aplicarà subsidiàriament el Codi Civil i el dret civil estatal. La regulació, actualització i desenvolupament del dret civil és clau dins de qualsevol societat moderna, ja que regula les relacions dels ciutadans dins l’àmbit privat i es converteix, en conseqüència, en un element d’identificació i cohesió social.\nÉs cert emperò que avui el dret civil comú de les Illes Balears, i en concret la Compilació, és percebuda –a més de ser molt desconeguda- com un cos fossilitzat, com una mòmia jurídica. I en certa manera és així. Amb el Decret de Nova Planta es produeix la desaparició de l’organització institucional, en especial la institució legislativa, que va fer impossible el desenvolupament del dret civil propi que va quedar “fossilitzat”, sense possibilitat d’actualitzar-se. Una vegada recuperades les institucions legislatives i d’autogovern, tot i tenir la competència plena en dret civil, l’activitat o el bagatge legislatiu dels darrers trenta anys ha estat magre, ben magre, perquè respecte d’altres comunitats autònomes que han desenvolupat, i molt, el seu dret civil propi, aquí l’únic que hem fet durant aquests trenta anys ha estat tres lleis sobre la Compilació del Dret Civil balear i tres lleis sectorials: la Llei de parelles estables, la Llei de voluntats anticipades i la Llei de mediació familiar. Vet aquí la importància de la seva d’actualització, ampliació i desenvolupament.\nL’aposta de l’actual modificació de la Compilació és per tant molt clara: enfortir, ampliar, actualitzar i desenvolupar el Dret Civil de les Illes Balears. Perquè un instrument jurídic només serà útil si és permanentment revisat i actualitzat, de manera que respongui a les noves realitats i a les noves necessitats i aspiracions.\nAl projecte de modificació de la Compilació presentat pel Govern de les Illes Balears, MÉS per Menorca ha presentat vàries esmenes amb la voluntat de millorar i ampliar la seva reforma, introduint qüestions tan importants com la pensió compensatòria de la convivència en els matrimonis sotmesos a separació de béns; protegir la unitat familiar davant els deutes del cònjuge titular únic de l’habitatge familiar; o eliminar la separació i el divorci de l’article 4.3 de manera que ambdues no permetin la revocació de donacions entre cònjuges.\nEn qualsevol cas, pel que fa a les especificitats menorquines de la modificació volem destacar tres novetats: la successió intestada a favor dels consells insulars i ajuntaments, la revisió i modernització de la societat rural menorquina com a societat civil particular, i l’herència en vida.\nEn aquests moments l’article 65 del Llibre II específic per a Menorca exclou l’illa d’una figura vigent a Mallorca: la definició, o la liquidació de legítima; a Eivissa i Formentera, que permeten heretar en vida. Amb la modificació d’aquest article s’eliminarà l’excepció de manera que s’estableix la vigència de la definició a Menorca, amb la mateixa regulació prevista en el règim successori a Mallorca. Açò permetrà la seva aplicabilitat a la nostra illa i acostarà als menorquins una institució que els pot aportar força avantatges, ja que permet transmetre el patrimoni en vida als hereus amb la fiscalitat pròpia de les successions, que és força més favorable que l’aplicable a les donacions inter vivos.\nLes avantatges fiscals són molt importants, especialment després de la Sentència del Tribunal Suprem que estableix que una donació en vida equival a una herència. De forma molt sintètica es pot resumir així. En una transmissió en vida entre pares i fills, que s’entén com una venda, es paga un 7% d’impost de successions i entre un 19-23% d’IRPF. Amb la definició, entesa com una herència en vida, en la qual l’hereu ha de renunciar a la legítima, es paga un 1% d’impost de successions i a partit de la sentència del Tribunal Suprem, un 0% d’IRPF, és a dir igual que una herència després de mort. (Tot açò per a quanties inferiors a 700.000 euros. Per a quantitats superiors tant l’impost de successions com el de patrimoni s’incrementen de manera progressiva).\nVal a dir que la Sentència del Tribunal Suprem és del 9 de febrer del 2016 i que es refereix a l’aportació gallega, però que s’espera que també sigui efectiva a la definició, figura vigent a Mallorca i que ara es vol fer extensiva a Menorca.\nEn definitiva, l'ampliació de la definició i la donació universal a Menorca, figures típiques de Mallorca, és una equiparació a nivell d’Illes Balears raonable, justa i beneficiosa –també fiscalment- per als menorquins.


Avís Legal – Jurislab\nLa utilització de la web www.jurislab.cat està subjecta a les següents condicions d’ús, i implica el seu coneixement i acceptació íntegre:\nNom: JURISLAB ADVOCATS, S.L.P.\nInscrita al Registre Mercantil de Barcelona Foli 73, Tom 47258, Full B-546343 Inscripció 1a.\nInscrita al Registre de Societats Professionals de l’Il·lustre Col·legi d’Advocats de Vic amb el número 44.\nAdreça: Carrer Eix Onze de Setembre, 46 Baixos -08500 Vic (Barcelona)\nCorreu electrònic: info@jurislab.cat\nTelèfon: 93 881 60 68\nFax: 93 889 44 15\nEl titular de la pàgina web es troba subjecte a les normes que regulen l’exercici de la professió d’advocat, que estan publicades a la pàgina web del Consell dels Il·lustres Col·legis d’Advocats de Catalunya, en concret en l’enllaç que s’assenyala a continuació:\nAquesta pàgina web es troba protegida per la legislació vigent en matèria de propietat industrial i intel·lectual. Els continguts que es troben en la pàgina web (disseny, textos, domini www.adanadvocats.com) són propietat de Sergi Adán Jordán. Es permet l’ús dels hipervincles de la present pàgina web i la utilització o reproducció, total o parcial, sense ànim de lucre, dels seus continguts sempre que es faci constar la font de manera completa i s’inclogui un enllaç a la web, i ens els casos permesos en els articles 31 a 34 de la Llei de Propietat Intel·lectual (Reial Decret Legislatiu 1/1996 de 12 d’abril).\nEntitat: JURISLAB ADVOCATS, S.L.P. – NIF: B-67589812\nDirecció postal: Carrer Eix Onze de Setembre, 46 Bx – 08500 Vic – Barcelona\nA JURISLAB ADVOCATS, S.L.P. tractem la informació que ens faciliten les persones interessades amb la finalitat de prestar els serveis que ens ha sol·licitat, atendre les seves sol·licituds d’informació i enviar-li comunicacions comercials.\n· Interès legítim del responsable: Enviament de comunicacions comercials sobre els nostres serveis i/o productes.\n· Consentiment de l’interessat: Enviament de comunicacions comercials sobre els nostres serveis i/o productes en base a sol·licituds prèvies mantingudes amb el responsable del tractament.\nQualsevol persona té dret a obtenir confirmació sobre si a JURISLAB ADVOCATS, S.L.P. estem tractant dades personals que els concerneixin, o no.\nEn determinades circumstàncies i per motius relacionats amb la seva situació particular, els interessats podran oposar-se al tractament de les seves dades. En aquest cas, JURISLAB ADVOCATS, S.L.P. deixarà de tractar les dades, llevat per motius legítims imperiosos, o l’exercici o la defensa de possibles reclamacions.\nPodrà exercitar materialment els seus drets de la següent forma: enviant un correu electrònic a info@jurislab.cat o una carta a Carrer Eix Onze de Setembre, 46 Baixos – 08500 Vic – Barcelona.\nEl present avís legal té caràcter indefinit. El Titular es reserva el dret de modificar unilateralment aquestes condicions quan ho consideri oportú sense necessitat de previ avís. El Titular en cap cas serà responsable dels errors o omissions que puguin existir en la informació facilitada ni en la seva vigència, aplicació o ús concret que es pogués fer de la mateixa. El Titular no garanteix la disponibilitat d’aquesta pàgina web ni dels seus continguts per motius tècnics, de seguretat, control i manteniment del servei, per fallades degudes al servidor que allotja els continguts o d’altres intermediaris o proveïdors, per atacs contra el sistema informàtic, ni per qualsevol altre motiu que es derivi de causes que quedin fora del seu control, pel que s’eximeix de qualsevol responsabilitat, directa o indirecta, dels mateixos.


L'executiu aprova la creació de dos comitès, un científic i un altre tècnic, relacionats amb la Covid-19\n2 min. Andorra la Vella 14/10/2020 17:48\n651x366 Antoni Trilla. / CÈLIA ATSET Antoni Trilla. / CÈLIA ATSET\nEl consell de ministres ha aprovat aquest dimecres la creació de dos comitès, un de científic i un altre de tècnic, que estaran formats per representants del sector, entre els quals hi ha dos experts, un català i un altre francès. En el cas català -del francès no ha transcendit el nom perquè encara l’han de designar les autoritats sanitàries- es tracta del doctor Antoni Trilla, cap del servei de medecina preventiva i epidemiologia de l’hospital Clínic de Barcelona. Trilla s’ha convertit en una veu autoritzada des de l’inici de la pandèmia amb les seves aparicions sovintejades a mitjans de comunicació de l’estat veí del sud.\nPel què fa als comitès, d'una banda, el científic està constituït per dos representants del ministeri de Salut, dos representants del SAAS, un membre del comitè nacional de bioètica, tres representants d'Actua Tech i dos representants externs reconeguts internacionalment com la doctora Magda Marquet i el doctor Jordi Serrano. Aquest comitè tindrà la funció d'assessorar sobre els darrers avenços científics i efectuar projectes de recerca amb les dades, a banda d'assessorar sobre les tècniques avançades per al futur.\nPer altra banda, el comitè tècnic s'encarregarà d'assessorar el ministeri de Salut per tal de prendre les decisions directes que afecten la pandèmia, i estarà format per dos membres del ministeri de Salut, dos membres SAAS, un representant del col·legi de metges i dos assessors externs, un d'Espanya, que és el mencionat doctor Antoni Trilla, i un expert de França. Tots dos comitès col·laboren de forma sistemàtica conjuntament i amb la comissió d’infeccions.


Fons i col·leccions – Museu Esplugues\nYou are here: Home / Fons i col·leccions\nEl nucli del Museu Can Tinturé és la col·lecció de rajola de mostra de Salvador Miquel (Barcelona, 1900-1983), que va aconseguir categoritzar les rajoles de mostra com un veritable patrimoni col·lectiu que calia preservar. Fou el primer president de l’Associació Catalana de Ceràmica Decorada i Terrissa (avui Associació Catalana de Ceràmica).\nLa col·lecció compta amb 3.918 peces, i abasta des del s. XIV fins a mitjan s. XIX (és a dir, acaba quan s’inicia l’activitat de la fàbrica Pujol i Bausis), i tot i que bàsicament és de rajola catalana, inclou també testimonis de València, Talavera, Sevilla, Terol, Muel i Delft. Va ser adquirida per l’Ajuntament d’Esplugues l’any 1999.\nCol·lecció de rajola de mostra Santiago Albertí\nLa col·lecció de rajola de mostra de Santiago Albertí està formada per 1.287 peces, que donen continuïtat i complementen la col·lecció de Salvador Miquel. Va ser adquirida per l’Ajuntament d’Esplugues l’any 2005.\nSantiago Albertí i Gubern (Barcelona, 1930-1997) és un personatge més conegut com a lingüista i editor però, com el mateix Salvador Miquel, fou president de l’Associació Catalana de Ceràmica i de Terrissa des d’ on conreà la recerca en el camp de la ceràmica.\nLa col·lecció de ceràmica de J. Guivernau està formada per unes 1.017 rajoles de mostra, originals i reproduccions del mateix ceramista, donada pels seus hereus a l’Ajuntament d’Esplugues de Llobregat l’any 2013.\nJoan B. Guivernau i Sans (Barcelona, 1908-2001) fou un ceramista tradicional que va generar diferents activitats de restauració i reproducció a l’entorn de la ceràmica tradicional catalana, així com ceràmica de nova creació, especialment a partir dels anys 50 del segle XX. Sens dubte la seva pròpia activitat ceramista va generar els trets que tant caracteritzen el col·leccionista: l’amor i el gaudi per aquelles peces que havien de perviure en el temps. Joan B. Guivernau va col·leccionar un bon recull de rajoles de diferents modalitats, que conviurien al seu taller amb altres objectes ceràmics.\nMés col·leccions >


Jaqueta - Viquipèdia, l'enciclopèdia lliure\nLa jaqueta o jaca (Val.) és una peça de roba que cobreix el tors i que es porta damunt altres induments, oberta per davant (en forma dreta o encreuada), amb mànigues llargues i amb faldons; normalment es tanca amb botons. Les jaquetes solen tenir coll o solapes, així com butxaques als costats; el caient pot ser recte o entallat; les mànigues poden ser simples (com en la majoria de models actuals) o bé rematar en punys girats (com en la majoria de casaques). N'hi ha de teixits lleugers, que es duen a l'estiu, i de teixits més gruixuts, per a entretemps; també se'n pot dur a l'hivern sota l'abric.\nExemples de les jaquetes més habituals als nostres dies: americana recta (esq.) i creuada (dreta)\nLa jaqueta és una part imprescindible de la vestimenta masculina formal, típicament combinada amb camisa i corbata; forma part, així mateix, del vestit masculí; però també n'hi ha models de caràcter informal, i avui dia es pot dur, fins i tot, directament sobre una samarreta.\nEl mot català jaqueta equival a l'anglès jacket (mot, però, de camp semàntic més ampli); a l'espanyol chaqueta; al francès veste o veston; a l'italià giacca; al portuguès casaco, etc.\nCom a peça de vestir superior i externa, la jaqueta contrasta amb l'abric, més llarg i gruixut (d'ús exclusiu per a temps fred), i amb peces similars a la jaqueta, però mancades de faldons, com la jaqueta curta, d'ús sobretot formal, i la caçadora, generalment esportiva.\nLa jaqueta ha tingut i té multitud de variants. Durant els segles xvii i XVIII hi predominà la casaca. Del 1815 endavant s'imposen jaquetes de faldons més curts i rectes, generalment amb solapes, de tipologia i evolució complexes, la terminologia aplicada a les quals varia força de llengua en llengua, sense que tampoc coincideixi del tot la tipificació. De tota manera, de llavors ençà el disseny bàsic no ha variat gaire. Des dels volts del 1840 la variant més habitual de jaqueta és l'americana, recta o creuada, sempre de solapes i amb faldons no gaire llargs, i susceptible de dur butxaques. Fabricada en varietat de teixits, té models formals i esportius, així com versions per a tota estació. Des de l'origen, els canvis de l'americana s'han limitat als propis de la moda del període o la temporada: recta o creuada; de caient recte o entallat; amb solapes més amples o més estretes (atenyent un màxim d'amplada als anys setanta i un mínim als vuitanta); amb més o menys botons; amb un tall posterior (central), dos (equidistants) o cap; etc. Històricament masculina, avui l'americana ha esdevingut unisex; de fet, és una peça de vestir tan popular que en la vida quotidiana els mots jaqueta i americana es tendeixen a usar com si fossin sinònims.\nLa jaqueta de faldons rectes i força llargs s'anomena levita.\nEs coneix per l'anglicisme blazer (pronunciat, aproximadament, "bléiser", però entre catalanòfons sovint realitzat "blasier") un tipus d'americana blau marí creuada i amb doble fila de botons, d'ús semiformal, que evoca, una mica, la d'oficial de l'Armada.\nVersions cerimonials de la jaqueta són el frac, el jaqué i l'esmòquing.\nEl kaiku és una jaqueta curta, sense coll i sempre de pota de gall, típica d'Euskadi.\nLes versions militars de la jaqueta han estat, successivament, la casaca i, des de mitjan segle xix, la guerrera, versió militar de la jaqueta recta, amb una variant llarga, la levita, i l'equivalent d'oficial de l'Armada, la jaqueta blau marí creuada i amb doble fila de botons daurats (de què el blazer és la imitació civil). Avui la guerrera de tipus tradicional és peça de passeig i gala; per a feineig i operacions la substitueix la jaqueta de campanya (brusa de campanya).\n↑ Diccionario de Arte I. Barcelona: Spes Editorial SL (RBA), 2003, p.107. ISBN 84-8332-390-7 [Consulta: 27 novembre 2014].\nA Wikimedia Commons hi ha contingut multimèdia relatiu a: Jaqueta\nObtingut de «https://ca.wikipedia.org/w/index.php?title=Jaqueta&oldid=27388113»


L’adjudicació del manteniment de franges estarà vinculat a la contractació d’una empresa destinada a la inserció sociolaboral de persones en risc d’exclusió social\nL’Ajuntament d’Olivella ha aprovat aquesta setmana l’obertura del procediment per a l’adjudicació del contracte de servei de prevenció d’incendis i neteja forestal mitjançant un programa de treball i un projecte d’inserció sociolaboral per la qual cosa el contracte serà reservat a empreses d’Inserció amb la finalitat de contribuir en l’accés a l’ocupació de les persones en risc d’exclusió amb els següents criteris: que contracti persones destinatàries de la renda mínima d’inserció, persones que no puguin accedir a aquesta renda mínima perquè no compleixen els requisits establerts, persones que no puguin accedir a la renda mínima d’inserció però que es troben en situació de risc d’exclusió o aturats de llarga durada amb més de 45 anys.\nAmb aquests criteris de contractació, tal i com explica l’alcaldessa d’Olivella, Marta Verdejo “utilitzem els mitjans legals que tenim com a ajuntament en temes de contractació per aconseguir la inclusió social i l’accés a l’ocupació de persones en situació o risc d’exclusió social”. En aquest sentit, les empreses d’inserció tenen per objectiu facilitar la inserció social d’aquelles persones que tenen més dificultats per accedir al mercat laboral.\nL’adjudicació del contracte per a 4 anys, més una prorroga d’un any, té com a objectiu el manteniment de les franges perimetrals de protecció contra incendis forestals de les urbanitzacions de Mas Mestre, Les Colines, Can Surià, Plana Novella i Mas Milà i del manteniment de les zones verdes interiors. Per aquest primer any, s’exclou la zona de Mas Milà, ja que fa pocs mesos que s’han finalitzat els treballs d’obertura de franges i compta amb un pressupost de 121.223.64 euros. A partir del 2019 el pressupost augmenta a 148.829,41 euros. Així doncs, amb aquest contracte “donem resposta a dos temes importants en un municipi com Olivella, millorar les mesures de prevenció d’incendis i neteges forestals interiors de les urbanitzacions”, conclou l’alcaldessa Marta Verdejo.


Esperit ‘geek’ | Barcelona Cultura\nBiblioteca Ignasi Iglésias-Can Fabra. Carrer Segre 24-32.\nGratuït. Inscripcions: b.barcelona.ii@diba.cat.\nLa Biblioteca Ignasi Iglésias-Can Fabra ofereix tots els dimarts un espai per a l’aprenentatge tecnològic i ampliar la cultura maker.\nLa revolució digital que estem vivint ha obert infinites possibilitats per a trobar solucions i noves formes d’entreteniment de manera autònoma. Adquirir coneixements de programació, electrònica, Internet de les coses, robòtica i altres aspectes tecnològics ens permet ser autosuficients i dur a terme els nostres propis projectes, és a dir, ampliar la cultura maker. En aquest marc, la Biblioteca Ignasi Iglésias-Can Fabra compta amb l’American Space Barcelona, un espai d’aprenentatge informal per treure el màxim partit a les oportunitats tecnològiques d’aquest segle. Ara, els dimarts fins al maig del 2022, l’espai acull el Club Maker, obert a tot el públic a partir de 14 anys per donar una empenta als coneixements tecnològics.\nLes sessions aniran a càrrec de Ferran Fàbregas, informàtic i programador amb una trajectòria en el món maker així com en la formació i divulgació tecnològica que remunta a set anys enrere. Les sessions permetran aprendre a configurar una Raspberry Pi o un Arduino i, per exemple, connectar dispositius quotidians a la xarxa per automatitzar processos, encendre’ls, apagar-los o regular-los. A les sessions també es podrà descobrir com dissenyar i programar una impressora 3D per a obtenir objectes o peces que facin més fàcil el dia a dia de les persones.\nEl Club Maker, a més, obre les portes d’un espai on interactuar amb persones amb interessos afins, amb les quals es podran compartir experiències, inquietuds, trobar solucions a les necessitats que sorgeixin i formar part de la comunitat DIWO (inicials angleses de «fes-ho amb altres persones»).\nSi teniu esperit geek, uniu-vos al Club Maker i experimenteu amb les noves tecnologies. Més informació en aquest enllaç.


El Nen cau íntegrament a Madrid\nEl primer premi del sorteig de loteria del Nen ha recaigut íntegrament a la ciutat de Madrid, amb el número 70.013, que recull el relleu de la província de Barcelona, on va tocar el 'Gros' íntegrament en les dues edicions anteriors.\nEn 2009 la sort va caure de ple a la ciutat barcelonina de Terrassa i en 2010 el primer premi va recaure a Castelldefels encara que només es va vendre una cinquena part dels dècims.\nEncara que ara la província de Barcelona no ha aconseguit donar el primer premi per tercer any consecutiu, sí ha repartit part de tres dels dotze tercers premis.\nAixí, la ciutat de Barcelona ha venut part del número 26.308 --en l'administració 170, del carrer Ausiàs March-- i del número 01.926 --administració 239, en la Travessera de Dalt--.\nA la ciutat de Badalona s'ha venut en part el número 99.564, al carrer Baldomero Solà --administració 22--. L'amo de l'administració, Rafael Calvet, ha assegurat que el nombre premiat no és un dels més sol·licitats ja que comença amb dos nous i "la gent li té mania als nombres repetits".\nCalvet s'ha mostrat emocionat i ha assegurat que alguns clients ja s'han posat en contacte amb ells al veure, per Internet, que tenien un dècim premiat. Aquesta administració ja havia estat agraciada amb altres premis importants en els anys 1987 i 2001, quan van repartir un primer i un segon premi del sorteig del dissabte.\nUna altra de les afortunades ha estat la número 1 de L'Escala (Girona), l''Anxova Milionària', que ha repartit 80 dècims del 01.926. Aquest nombre ha estat venut íntegrament en l'administració 'La Envidiosa' de Múrcia, excepte vuit fulles que es van intercanviar amb L'Escala i es van vendre íntegrament en finestreta.\nPedreas per a Sort\nLa Bruixa d'Or de Sort (Lleida) no ha tingut sort aquesta vegada, ja que el sorteig només ha deixat pedreas en aquesta administració que es va fer famosa en aquest mateix sorteig en 1994, quan va repartir el primer premi.\nAquest establiment sol tenir sort en aquest premi. Va repetir fortuna dos anys després, en 1996, amb un altre premi 'Gros' i també va ser agraciada en 1998 i en el 2000.


Gestionem la llicència d'activitat d’un centre de psicologia a Barcelona\nInici » Blog » Gestionem la comunicació d’obertura d’un centre de psicologia a Barcelona\nEmprendre és molt més que posar en marxa un negoci o tirar endavant un projecte, doncs inclou una sèrie de deures i obligacions que cal fer front i gestionar, com la comunicació d’obertura. Des d’Ecopime recentment hem treballat amb l’obertura del Centre Mèdic Psicologia a Barcelona, a la zona de l’Eixample, encarregant-nos de la gestió de la comunicació de l’activitat a l’Ajuntament de Barcelona.\n[Tweet “Has de comunicar l’activitat del teu negoci? Contacta amb Ecopime i t’assessorem en tot el procediment!”]\nCom comunicar l’obertura d’un negoci?\nDisposar d’una llicència d’activitat o d’obertura és obligatori. Només aquelles activitats professionals, artesanals o artístiques que es realitzin en el propi habitatge, sempre que no hi hagi venda directa al públic ni afectin als veïns, se’n poden eximir.\nEs tracta d’un document que acredita que el local compleix les condicions d’habitabilitat i ús adequades per tal d’iniciar l’activitat econòmica que té per destí, sense causar molèsties a tercers.\nA Ecopime treballem al costat d’emprenedors i ens encarreguem dels tràmits i actuacions per fer possible la seva activitat al punt de venda, com la tramitació de la llicència d’obertura de negoci.\nSol·licitar la llicència a l’Ajuntament corresponent\nConsiderar els requisits, en funció de la tipologia de l’activitat. Si aquesta és innòcua, el tràmit serà més senzill\nTramitació d’autoritzacions en cas d’activitats classificades com a molestes, insalubres, nocives o perilloses.\nRespectar els terminis administratius que poden variar en funció de l’òrgan competent.\nA Ecopime comptem amb un equip professional expert en tramitació de llicències d’activitat que s’encarrega de tot el procediment amb tota seguretat i confiança.\nQuè necessito per aconseguir la llicència d’obertura?\nEls requisits habituals per tal d’aconseguir la llicència d’activitat són la llicència d’obres, les mesures higièniques característiques de cada sector d’activitat, mesures d’insonorització, així com un pla contra incendis.\nDes d’Ecopime posem a disposició tota la nostra experiència i bagatge per tal de tramitar llicències d’obertura d’activitat i adaptar locals a les obligacions imposades per la corresponent. Contacta amb Ecopime si vols emprendre un negoci.


S'agreuja la crisi del PP amb la dimissió d'Esperanza Aguirre pels casos de corrupció\nS’agreuja la crisi del PP amb la dimissió d’Esperanza Aguirre pels casos de corrupció\n'La corrupció ens mata a tots', va dir Aguirre en una conferència de premsa\nLa presidenta del PP de Madrid, Esperanza Aguirre, va presentar la dimissió ahir per ‘responsabilitat política’, segons que digué en una conferència de premsa improvisada, arran de les investigacions per corrupció que afecten el seu partit i de l’escorcoll policíac a la seu espanyola del PP. ‘La corrupció ens mata a tots. Plou sobre mullat. La gent ja no pot més. Per això dimiteixo’, va dir. Assegurà que ella no s’havia endut res ni tenia cap ‘responsabilitat material’ en la investigació de l’operació Púnica, que apunta als qui gestionaven els comptes del partit.\nAguirre va explicar que ja havia comunicat la decisió al president del PP, Mariano Rajoy, que li va dir que l’entenia.


/***/ 200 anys del naixement de Charles Dickens – Biblioteca Caterina Figueras\nEl primer dimarts de febrer es commemoren els 200 anys del naixement de Charles Dickens. A Londres hi haurà lectures i actes en les llibreries, a les escoles i a les universitats, en les institucions i en els museus, i també als carrers. Regne Unit, i especialment Londres, però també altres països europeus i Estats Units celebraran durant els propers mesos el bicentenari del naixement de l’escriptor (7-II-1812) amb un ampli programa d’activitats que es pot consultar a la pàgina web Dickens 2012.\nCharles Dickens (Portsmuth, 1812 – Gadshill, 1870) és un dels autors més important i influent de la literatura victoriana. Va passar la major part de la seva infància a Londres i Kent, llocs que van aparèixer amb freqüència en les seves obres. Va començar a assistir a l’escola als nou anys d’edat, però els seus estudis van quedar interromputs quan el seu pare, un petit funcionari afable però despreocupat, va ser empresonat, al 1824, per no pagar els seus deutes. El jove Charles Dickens es va veure obligat, a mantenir-se a si mateix, i va entrar a treballar en una fàbrica de tints. Aquesta desagradable experiència, que més tard descriuria, només lleument alterada, en la seva novel·la David Copperfield (1850), li va produir una sensació d’humiliació i abandó que el va acompanyar durant la resta de la seva vida.\nEntre 1824 i 1826 va assistir de nou a l’escola, encara que la major part de la seva educació va ser autodidacta. Entre els seus llibres favorits es trobaven els d’alguns dels grans novel·listes del segle XVIII, com Henry Fielding i Tobias Smollet, la influència d’aquest darrer es pot percebre amb claredat en els seus propis escrits. Al 1827 va aconseguir un treball com a secretari legal i, després d’estudiar durant un breu període de temps l’ofici, es va convertir en periodista al Parlament, el que li va permetre realitzar precises descripcions de fets, qualitat que aplicaria posteriorment a la seva obra narrativa. En aquesta època va conèixer a María Beadnell, i es va enamorar d’ella, però la seva família el va rebutjar com a pretendent de la jove, i es van separar. En aquella temps, treballava com a reporter en una publicació del seu oncle, The Mirror of Parliament, i per al diari lliberal The Morning Chronicle.\nAl desembre de 1833, Dickens va publicar, sota el pseudònim de Boz, la primera d’una sèrie de breus i originals descripcions de la vida quotidiana de Londres a The Monthly Magazine, una revista que editava el seu amic George Hogarth. Després d’això, un editor de la ciutat li va encarregar un volum de noves notes en aquest estil, que havien d’acompanyar a les il·lustracions del famós artista George Cruikshank.\nCharles Dickens va escriure dos llibres de viatges, Notes americanes (1842) i Imatges d’Itàlia (1846), va administrar associacions caritatives i va lluitar per les reformes socials. Al 1842, va impartir seminaris als Estats Units en favor d’un acord internacional sobre propietat intel·lectual i en contra de l’esclavitud.\nAl 1843 va publicar Cançó de Nadal, que es va convertir ràpidament en un clàssic de la narrativa infantil. Les activitats extraliterarias de Dickens incloïen la gestió d’una companyia teatral que va funcionar fins a la pujada al tron de la reina Victoria, al 1851, i les lectures de les seves obres a Anglaterra i a Estats Units. No obstant això, tots aquests èxits es van veure entelats pels seus problemes familiars. La incompatibilitat de caràcters i la relació de l’autor amb la jove actriu Ellen Ternan, van portar a la dissolució del matrimoni, al 1858, fruit del qual havien nascut deu fills. Va morir el 9 de juny de 1870 i va ser enterrat cinc dies més tard a l’abadia de Westminster.\nLes seves obres i la seva peripècia personal, íntimament relacionades, van plasmar no només el pols social de la seva època, també el terrible estat moral d’una societat atrapada en la desigualtat i les convencions.\nOliver Twist / Charles Dickens; with twenty-four illustrations by George Cruikshank; introduced by Michael Slater. London: Everyman’s Library, 1992


El sindicat CGT xifra el seguiment de la vaga en un 40% als autobusos i un 20% al metro\n2 min. Barcelona 27/01/2011 10:58\nEl sindicat minoritari CGT assegura que fins a les 9 del matí el 40% dels treballadors d'autobusos de TMB s'han sumat a la vaga contra la reforma de les pensions convocada per quatre formacions sindicals aquest dijous. CGT denuncia que els serveis mínims que ha fixat la Generalitat (del 33% en totes les franges horàries), que són molt superiors als que es van fixar per la vaga general del passat 29 de setembre (del 50% en dues franges horàries), i assegura que això ha mitigat la incidència de la vaga.\nPel que fa al Metro de Barcelona, un 20% de la plantilla està seguint la convocatòria i en algunes unitats de manteniment és del 80%. Els treballadors del Metro expliquen que l'empresa ha desplaçat personal de suport de les estacions a conduir els trens i que per això no es nota afectació en la circulació dels combois.\nEl sindicat també denuncia que al 80% dels afiliats de la CGT al Metro els han col·locat a fer serveis mínims, una maniobra que té la clara intenció de dificultar el seguiment de la vaga.\nEn contrast amb aquestes dades, segons TMB, la xarxa de metro de Transports Metropolitans de Barcelona (TMB) està funcionant amb el 100% de l'oferta habitual d'un dia feiner segons ha informat la companyia, que no ha detectat cap incidència de la vaga convocada per sindicats minoritaris aquest dijous a Catalunya contra la reforma laboral i de les pensions. Pel que fa a la xarxa d'autobusos, el servei és del 75%, amb una repercussió de la vaga estimable en un 25% fins a les 7 del matí, també segons la companyia.\nCom a incidència, només s'ha detectat l'intent d'inutilitzar els panys de les portes d'accés de tres estacions de metro, que s'ha resolt abans de l'obertura al públic.\nEl departament d'Empresa i Ocupació ha establert uns serveis mínims del 33% en el transport públic en la convocatòria de vaga general per part de quatre sindicats minoritaris.\nAl marge de la protesta dels maquinistes del sindicat Semaf, Rodalies i Regionals hauran de garantir almenys la circulació d'un terç dels viatges previstos, així com el bus i el metro de Barcelona i els Ferrocarrils de la Generalitat de Catalunya (FGC).


Avui farem un repàs a diversos mòduls per a Drupal que ens permeten protegir millor les nostres pàgines webs.\nQuins mòduls faran que el meu projecte web Drupal sigui més segur?\nTwo-factor Authentication (TFA): permet augmentar la confiabilitat del sistema d’autenticació mitjançant un sistema de dos factors: allò que els usuaris saben (nom d’usuari i contrasenya) i allò que els usuaris tenen (un codi). Més concretament, aquest mòdul afegeix a Drupal un segon factor al sistema d’inici de sessió: un codi temporal enviat el telèfon mòbil de l’usuari o al seu compte d’email.\nHoneypot: és un mòdul antispam força efectiu que ens permet protegir els formularis de la web sense posar barreres als usuaris legítims. Es basa en el principi de posar una trampa molt profitosa a ulls de l’atacant que els usuaris legítims ni tan sols coneixen de la seva existència. En aquest cas, el mòdul afegeix un camp de formulari ocult que només un robot ompliria. Per tant, si algú emplena aquest camp, el mòdul descarta l’enviament al considerar-lo il·legítim. Per utilitzar aquest mòdul només l’hem d’activar i configurar els formularis en els quals volem afegir aquest filtre de seguretat. No obstant, també caldrà assignar el permís “Bypass Honeypot protection” a tots els rols de la web perquè el mòdul també controla la freqüència del nombre d’enviaments de formularis.\nCAPTCHA: és un mòdul antispam però a diferència del Honeypot és un mètode invasiu donat que ens permet afegir tests de tipus “Captcha” a tots els formularis de la web. En efecte, només cal que activem el mòdul i configurem quins formularis de la web volem que disposin d’aquest filtre contra robots. El principal inconvenient d’utilitzar aquest mòdul és que estem afegint una barrera d’accessibilitat gens menyspreable: moltes vegades costa molt saber quins són els caràcters alfanumèrics que cal escriure per poder enviar el formulari\nreCAPTCHA: és un mòdul que complementa el mòdul CAPTCHA ja que afegeix un nou tipus de test “Captcha”: el reCAPTCHA de Google. El principal avantatge d’aquest mètode és que és molt més intuïtiu i, per tant, reduïm considerablement la barrera d’accesibilitat dels “Captcha” tradicionals.


Cassolada a Revolució - L'independent de Gràcia\nCassolada a Revolució\nDivendres, 13 de novembre de 2020 - 06:00h\nJa fa mesos que patim una situació de la que sembla no podem sortir, i de la que no podem saber de cert els orígens, ni controlar l’abasta de les mesures que van imposan. No sabem, ni controlem, no som experts ni científics, tampoc som gestors ni polítics. Però el que sí tenim clars son els efectes que a mitjà i llarg termini tindran les mesures que s’estan prenent: els efectes econòmics d’una crisi que s’acarnissarà amb els més febles, els petits, els qui no estan recolzats per el capital, una crisi que acabaran pagant les generacions més joves; els treballadors dels sectors més vulnerables estaran cada cop més precaritzats (l'hostaleria, el comerç, l’agricultura...), els treballadors dels sectors on hi ha més irregularitats en els contractes son els més afectats, sobretot aquells immigrants que no disposen de "papers"; el temps d’emergència s’ha demostrat com una situació òptima per procedir a enderrocar el dret a l’habitatge, un temps favorable per desnonaments i altres exaccions; els efectes socials produïts per la destrucció de les relacions interpersonals a la feina, al barri, al cercle social proper i, fins i tot dins la família, fomentant la insolidaritat, la obediència i una actitud timorata i submisa; efectes en els espais on es donen situacions de violència o d'abús contra dones, nens, nenes i persones d’edat, es fan més hermètics i els abusos es potencien.\nAmb els decrets d’emergència s’ha ampliat l’abast de la "llei mordassa" i de la llei de seguretat ciutadana, les lleis que el govern actual va prometre modificar o derogar. Ara mateix, a Gràcia, al mercat provisional de Sant Joan hi ha instal·lades, des d’abans de l'emergència, nombroses càmeres de videovigilància, i s'han completat amb software per mesurar l’aforament, un pas més en el control. Ens volen callats i obedients, ens volen en situació precària laboral i econòmica, ens volen aïllats, ens volen dependents i deprimits.\nProtestem contra les mesures de control social, contra les mesures classistes de confinaments, contra el toc de queda, contra la incompetència dels governants. Aquest divendres 13 de novembre, a les 20h, a cada casa, a cada carrer i a cada plaça, cassolada!


CRISTINA MAS Barcelona 13/10/2015 16:30\n651x366 Els equips de rescat traslladen un cadàver de l'autobús atacat a Jerusalem. / Reuters Els equips de rescat traslladen un cadàver de l'autobús atacat a Jerusalem. / Reuters\nL'espiral de violència a Israel i els territoris ocupats palestins no s'atura. Aquest dimarts hi ha hagut quatre atacs a Jerusalem i el centre d'Israel que han deixat tres morts (dos israelians i un assaltant palestí) i una vintena de ferits. La tensió és màxima i les autoritats israelianes han ordenat el tancament de les carreteres que porten a Jerusalem. L'alcalde Nir Barkat ha cridat a "segellar" la part àrab de la ciutat, i ha obtingut el suport del ministre d'Educació, l'ultradretà Naftali Bennett, que ha demanat el confinament dels palestins de Cisjordània i Jerusalem Est. El gabinet de seguretat israelià del govern de Benjamin Netanyahu s'ha de reunir d'urgència aquesta tarda per valorar la mesura.\nDos individus han atacat un autobús a Jerusalem Est: un ha obert foc i l'altre portava un ganivet. Dos dels passatgers han mort en l'atac, on també ha estat abatut un dels assaltants. Gairebé simultàniament, un home ha matat una persona en envestir el seu cotxe contra la gent que esperava en una parada d'autobús en un barri ortodox del costat israelià de Jerusalem, i després ha atacat un vianant amb una arma blanca. L'atacant ha quedat ferit de bala. Al matí, un palestí de 22 anys ha ferit amb un ganivet un vianant a Raanana, una ciutat al nord de Tel Aviv, abans de ser aturat per un grup de gent que li ha pegat una pallissa. A més, una dona ha estat ferida en un altre atac amb ganivet a la mateixa ciutat. Des de l'1 d'octubre almenys 7 israelians i 28 palestins (inclosos nou suposats atacants i vuit criatures) han mort en l'onada de violència.\nUna tercera 'intifada'?\nEls analistes alerten de l'espiral de violència sense control\nMés enllà de les accions individuals, diversos moviments palestins han convocat avui una jornada de lluita: hi ha hagut manifestacions al punt de control israelià de Ramal·lah i al pas d'Eretz de la franja de Gaza. Els àrabs que viuen en territori israelià han cridat a la vaga.\nL'analista israelià Ofer Zalzberg, de l'International Crisis Group, apunta les raons darrere la tensió. "Tres grans temes uneixen els joves palestins per actuar amb violència: el primer, les restriccions que Israel imposa a l'accés a l'Esplanada de les Mesquites; el segon, la reacció a la violència dels colons, sobretot a l'assassinat del noi que va morir cremat viu a Jerusalem l'any passat i d'una família sencera cremada a casa seva a Cisjordània fa dos mesos –els palestins veuen que Israel ha permès aquesta violència extrema amb total impunitat (ni un sol dels responsables ha estat empresonat)–; i en tercer lloc, i al damunt de tot, hi ha el sentiment que els palestins no poden aconseguir els seus objectius amb l'estratègia del president palestí, Mahmud Abbas, de cooperació amb Israel i diplomàcia".\nEn l'arrel de la frustració dels palestins hi ha l'expansió dels assentaments a Cisjordània, en contra del que preveu la llei internacional i les contínues restriccions a la llibertat dels moviments. Gaza, després de tres guerres, continua sota setge i sense cap perspectiva de futur per al milió i mig de persones que hi viuen confinades. Les mobilitzacions al carrer en les últimes setmanes han provocat almenys 1.990 palestins ferits, segons fonts mèdiques palestines.\nEl risc d'una escalada\nLes direccions israeliana i palestina no poden aturar l'espiral\n"Ara per ara no crec que el que està passant sigui una 'intifada', o almenys com l'entenem per les experiències passades", explica Hug Lovatt, expert en Pròxim Orient de l'European Council on Foreign Relations. "Encara no hi ha direcció i es tracta sobretot d'una reacció emocional i espontània sorgida de la frustració dels palestins amb l''statu quo'. Però crec que ens apropem a un moment de no-retorn després del qual serà impossible revertir l'actual onada de violència".\nNi al costat palestí ni a l'israelià els lideratges estan interessats en una confrontació. El president palestí Mahmud Abbas està fent crides a la calma i les seves forces de seguretat han jugat un paper important a l'hora de contenir la violència a Cisjordània. El primer ministre israelià, Benjamin Netanhayu, tampoc està interessat a mantenir l'escalada. Però Netanyahu depèn dels seus socis de govern d'ultradreta i Mazen és un líder desacreditat, amb una estratègia diplomàtica que s'apunta triomfs simbòlics a nivell internacional però que no canvia les coses sobre el terreny. "Tampoc no hi ha una perspectiva imminent que la situació es calmi, més enllà de deixar que el malestar s'esgoti com va passar amb els aldarulls de l'any passat a Jerusalem Est", apunta Lovatt. "Però sempre hi ha el perill d'un atemptat massiu per part d'un dels dos bàndols. Un gran atac palestí portaria Netanyahu a una escalada repressiva, com va passar amb l'operació Mur Protector de 2002; igualment, un gran atac per part de colons obligaria Abbas a suspendre la cooperació en matèria de seguretat amb Israel", afegeix.\nEn qualsevol cas, per a l'analista, "després de veure com s'estan complicat les coses per a Hamàs a Gaza, i una Autoritat Palestina cada com més desacreditada, i l'augment de la pressió interna perquè Netayahu opti per la mà dura, sembla que ens encaminem cap a la pitjor confrontació dels últims 10 anys".


El CADS debatrà a Brusel·les sobr...\nEl pagament pels serveis ambientals podria ser una via de futur per als boscos mediterranis. Foto: X.B.C.El proper 27 de novembre tindrà lloc a Brussel·les, a la seu del Parlament ...\nNew research shows green space we can all use boosts our health.\nLes Borges Blanques, contra la planta de residus projectada a Juneda\nEl text també demana a la Generalitat solucions per resoldre el problema de la gestió dels purins que ofereixin garanties per a la salut de les persones.\nUn campament gitano de com a mínim una setantena de persones està instal·lat al peu de les tres xemeneies de Sant Adrià. Dimarts els Mossos en van detenir vuit.\nLa mobilització atura un macrocomplex d'esquí alpí a la Cerdanya i el Capcir\nEl projecte de construcció d'una macroestació unint quatre complexos ja existents es paralitza momentàniament. Diverses entitats i col·lectius impulsen un debat sobre quin és el model territorial idoni pel desenvolupament de les comarques pirinenques.\nIberpotash haurà de presentar en sis mesos un pla de restauració dels pous i aqüífers salinitzats\nL'empresa minera assegura que la majoria mesures que sol·licita el jutge ja s'estan tramitant.\nL'ATM de Girona ha registrat un augment d'un 3,5% de viatgers en el primer semestre.\nLa nova terminal del port de Barcelona d'Iberpotash estarà enllestida el 2018\nLa instal·lació permetrà la càrrega de vaixells de fins a 60.000 tonesLa sal i la potassa es posaran al mercat “amb uns costos logístics més competitius”.\nLa Generalitat adjudica les obres de millora de la B-204 a Viladecans per un import de 792.000 euros\nEl Departament de Territori i Sostenibilitat ha adjudicat les obres de millora d’un tram de tres quilòmetres de la carretera B-204 a Viladecans, des del pont sobre l’autopista C-32 fins al final de la carretera a prop de la C-31, per un import de 792.000 euros.\nBadalona construirà 339 pisos a la zona de l'Estrella\nLa Generalitat desencalla el planejament del solar on també es farà la nova escola Ventós Mir.\nL'Alt Urgell inicia una nova edició del cicle cultural "Desenterrant el passat" local\nL'Institut d'Estudis Comarcals de l'Alt Urgell estrena avui a les vuit del vespre a l'Arxiu una nova edició del cicle de conferències "Desenterrant el passat", amb la qual proposa als veïns de la Seu i comarca "una sèrie de propostes vinculades al coneixement de la història, l'arqueologia i el paisatge", segons han explicat els seus impulsors.\n-\tSeptember 30, 7:35 AM\nAjuntament i establiments volen convertir el municipi en un referent.\nEl nostre paisatge, el nostre país\nAvui assistiré al lliurament de premis de la IX Biennal Internacional del Paisatge de Barcelona, a l'entrega dels premis de paisatgisme Rosa Barba. Opinió: Josep Rull\nL'Ajuntament de Badalona ha demanat a l'AMB i a la UAB un informe més detallat. Diversos biòlegs alerten de la riquesa de fauna i flora que es podria perdre en aquest "nòdul de recàrrega" on s'hi projecta un Mercadona.\nDefectes en el 60% d'edificis del nucli antic d'Olot\nN'hi ha 22 amb problemes que poden afectar la via pública de manera important i 13 més on cal actuar-hi a curt termini.\nComença el desmantellament de la línia aèria del Trabucador, a la Ràpita\nEl servei de Costes extrau els 104 pals elèctrics, després que a l'agost entrés en servei la línia subaquàtica. Està previst que els treballs duren un mes.\nMés diners de la Diputació de Barcelona per vetllar pel Ter\nL'ens presidit per Mercè Conesa iguala la Diputació de Girona a l'hora de potenciar i protegir la conca del riu.\nDonde la ciudad cambia su nombre. Històries de la perifèria. La modernitat s’instal·la als suburbis: treballar i viure a la Zona Franca als anys cinquanta\nAquest cicle, titulat com la novel•la de Francesc Candel, vol ajudar a construir un relat de les moltes experiències de veïns i veïnes per millorar les seves condicions de vida, donar visibilitat a la feina de recuperació de la memòria que es fa a molts barris, i recuperar l’esperit de pertinença, solidaritat, dignitat i lluita.\nEl Parc, situat entre Terrassa i Sabadell, arribaria també a Matadepera, Sant Quirze i Castellar. Les entitats ecologistes volen protegir un espai natural històric amenaçat per les infraestructures com el Quart Cinturó.\nUtilizarán los nuevos satélites de la ESA para mejorar la prevención de las inundaciones a causa del cambio climático.\nBaqueira Beret projecta una estació d'esquí al Pallars Sobirà\nLes instal·lacions s'ubicaran a la Peülla i comptaran amb vuit remuntadors, dotze pistes, zona d'aparcament i tots els serveis | Almenys dues pilones s'instal·laran en sòl protegit.\nEl Col·legi d'Ambientòlegs aconsella, també, establir impostos sobre l'emissió de N2O i CH4 i establir un sistema d'avaluació de la petjada de carboni.\nEl govern municipal tomba la moció que volia assegurar la gestió pública dels equipaments esportius\nEls vots contraris de l'equip de govern (PSC, PP i UDC) de l'Ajuntament de Tarragona, i les abstencions de CDC i Ciutadans han evitat que tirés endavant la moció d'ICV que demanava assegurar la gestió i la propietat pública dels equipaments esportius municipals. more...\nEs confirma l'estiu de rècord: Catalunya rep 12,5 milions de turistes fins a agost, un 4,3% més\nCatalunya va rebre a l'agost una quarta part de tot el turisme a l'Estat


Que ens ha deixat el CES 2010 - YCOM\nQue ens ha deixat el CES 2010\nSmartbooks basats en arquitectura ARM, nous lectors d’ebooks, i molts televisors 3D són algunes de les novetats que ens ha deixat el CES 2010, una de les fires de tecnologia més importants del món juntament amb el CeBIT de Hannover i el Computex de Taiwan.\nRedacció – La fira nord-americana (es celebra a Las Vegas) és la primera de l’any i acostuma a mostrar les tendències que marcaran els següents dotze mesos. Per a aquest any 2010 acabat d’estrenar, algunes de les què s’apunten són les que descrivim en les següents ratlles.\nMalgrat que serà el seu llançament comercial a gran escala i, per tant, encara veurem preus astronòmics i escassa implantació entre els usuaris finals, les 3D seran l’últim crit en els propers mesos, i els grans fabricants que no hagin llançat o presentat algun dispositiu mitjançant el què es pugui apreciar la profunditat dels escenaris, estarà al caure.\nCinema (que ja ha començat a quallar amb produccions com Avatar o Monstres contra Alienígenes), televisió o videojocs seran els camps més revolucionats per les 3D. S’espera que aquesta novetat permeti prendre impuls a les vendes d’aparells de televisió, monitors i altres gàdgets relacionats a mesura que els diferents països es van recuperant de la crisi i, per tant, els seus consumidors van guanyant poder adquisitiu.\nUna presentació destacable en aquest sentit ha estat el Regza Cell TV de Toshiba, un televisor basat en el processador Cell (el mateix que equipa a la videoconsola PlayStation 3) que permet veure els continguts creats originàriament en 2D, també en 3D encara que no hagin estat filmats originalment amb aquesta tècnica.\nNetbooks, smartbooks i tablets\nEl mercat es diversifica i adapta a les necessitats concretes de diversos perfils d’usuaris/clients. Els netbooks, un cop afermats al mercat, creixen en potència i prestacions, al mateix temps que donen a llum una nova mena de dispositius: els smartbooks. Barreja de netbooks i smartphones, són més petits que els primers però més grans que els segons, funcionen generalment sota una plataforma heretada del món de la telefonia però amb la comoditat del format ordinador portàtil.\nAquesta nova raça de gàdgets s’ha vist impulsada per la família de processadors ARM, una arquitectura emprada per diversos fabricants que la produeixen sota llicència, i un bon exemple d’ella és un prototip presentat per HP, equipat amb xip Qualcomm i governat per Android. Amb una gestió molt eficient de l’energia (pròpia d’aquesta arquitectura, el consum de la qual és força petit), velocitats de processador de fins a 1 GHz. i connectivitat WiFi i 3G, aquest aparell promet convertir-se -de seguir endavant- en el somni de la majoria dels geeks.\nFa temps que els Tablet PC amenacen de viure una segona joventut, i sembla que aquest 2010 serà el moment. La introducció de Windows 7 amb la seva interfície multitàctil i els fabricants que busquen avançar-se al suposat tablet d’Apple estan precipitant que aquesta mena de dispositius entri massivament en el mercat durant els propers mesos.\nUna de les primeres presentacions de nous productes realitzades en el CES d’enguany fou la de Microsoft i Hewlett-Packard, que van descobrir al món un tablet realitzat per aquest darrer i governat per Windows 7. Amb pantalla de 10” i webcam integrada, Steve Ballmer va afirmar d’ell en la presentació que és “gairebé tan portàtil com un telèfon i tan potent com un PC amb Windows 7”.\nSerà interessant veure si, efectivament, Microsoft ha buscat avançar-se a Apple -i amb això confirmar el què tant es rumoreja- o bé els nois de Steve Jobs han fet una “finta” a la indústria per a presentar quelcom totalment diferent. I, si és així, com afectarà finalment això a les noves ofertes de tablets.\nPer acabar amb aquest apartat, esmentar que Intel també va presentar una revisió de la seva plataforma Atom, amb el model CE4100 com a SOC (System on a Chip): un processador amb unitat d’àudio i vídeo integrades. Reducció d’espai i menys consum d’energia per a una major durada de la bateria.\nEls lectors de llibres electrònics estan obligats a envolar-se comercialment enguany. Ja gaudeixen d’una certa popularitat en alguns països, però les seves vendes i ús a tot el món encara dista molt de ser el desitjat i buscat per fabricants, que es deleixen per sortir de l’etapa de crisi, s’esforcen en buscar el què més atregui als compradors. I això sembla trobar-se en la convergència de funcionalitats.\nEl lector d’ebooks pur té poc futur en el mercat: massa car per a una sola funció. Haurà d’unificar diverses funcionalitats en un mateix aparell com la de reproductor de MP3/MP4, tablet d’Internet per a poder navegar per la Web, o lector de documents Excel. La incorporació de més d’una pantalla, una de tinta electrònica per a la lectura de documents i una altra d’OLED per a reproduir vídeo i navegar a tot color, s’apunta com una tendència a l’alça.\nEntre els fabricants, Samsung ha pujat al carro amb dos nous models d’aquest tipus de dispositius.\nFinalment, destacar el que serà la tònica de l’any en el món dels videojocs: la presentació de perifèrics per a les diferents videoconsoles que permeten jugar sense necessitar un comandament tradicional, sinó captant els nostres moviments.


Diari | Padel Magazine\nbenvinguda / Torneigs Padel / Diari\nInformació general aquí (versions beta):\nSebastien Carrasco 7 d’abril de 2022 7 d’abril de 2022\nRacket Park: la programació dels tornejos d'abril i maig\nAquests dos propers mesos faran les delícies de tots els aficionats d'Indre i Loira que necessiten competició. Indeed Racket Park, situat a la ciutat d'Amboise, acaba de presentar el seu calendari de torneigs per a les properes setmanes. I…\nFFT Padel Tour – Els P2000 tornen al juliol a Le Mas!\nFa temps que l'esperem FFT Padel Tour té data de recuperació, serà els dies 9,10 i 11 de juliol a Tennis i Padel Club du Mas, a Perpinyà. Els tornejos es reprenen gradualment ...\nJulien bondia 3 Decembre 2020 3 Decembre 2020\nFinals CUPRA FIP: com funciona?\nEl mes de desembre posa fi a la temporada padel 2020. Per finalitzar aquest any “diferent”, les finals CIPRA FIP se celebraran a Sardenya. Retorn a Sardenya, Itàlia, per viure ...\nCUPRA FIP Tour 2020: tram a casa\nEl Cupra FIP Tour 2020 acaba el seu any i el seu calendari. Dos torneigs i un Màster per acabar una temporada com cap altre. Va ser una temporada com mai abans ...\nDe tornada de Padel Trotadors\nPer a aquells que no ho saben, Padel Trotters és un lloc de trobada per a tots els entusiastes dels espectacles, les rialles i un bon ambient al voltant dels campions. Paquito Navarro sempre ha ...\nMontevideo: retorn de competicions internacionals\nArriba la data. Al novembre, el padel L'uruguaià obrirà les seves portes internacionalment amb un torneig FIP Rise. Bones notícies per al creixement. Des d 'agost, el padel va reprendre el seu curs a ...\nJulien bondia 29 2020 setembre 29 2020 setembre\nWPT: breu descans abans de Barcelona\nEls jugadors de World Padel Tour podrà descansar una mica abans del proper torneig, previst de l’11 al 18 d’octubre, a Barcelona. Us ho vam dir recentment, serà amb un Mestre que ...


SÍCORIS FESTA MAJOR 2,3,4 DE JUNY// 2017 CLUB\njuny 4 Tot el dia Sícoris club\njuny 4 - 9:25 am centre d'Art La Panera\njuny 4 - 10:00 am – 1:30 pm Castell Templer de Gardeny\nFESTA DE LA MITJANA Diumenge 4 de juny de 10 a 14 h Vine a celebrar amb nosaltres el Dia Mundial del Medi Ambient al parc de la Mitjana! Endinsa’t al parc i descobriràs la[...]\njuny 4 - 10:00 am CaixaFòrum Lleida\njuny 4 - 10:30 am Adoberies\nVisites a les 10.30 i a les 13.30h. Dies: 15 de gener, 5 de febrer, 5 de març, 2 d’abril, 7 de maig i 4 de juny Cal inscripció prèvia, trucant al 973 222 641 o al[...]\n«APROXIMACIÓ A LA MOSTRA DES DE LA MÀGIA» a càrrec del Mag Pere Rafart\njuny 4 - 11:30 am centre d'Art La Panera\nAdreçat a públic Familiar. GratuïtComparteix això:Comparteix al Facebook (Opens in new window)Feu clic per compartir al Twitter (Opens in new window)Fes clic per compartir al Linkedin (Opens in new window)Feu clic per compartir a Pinterest[...]\njuny 4 - 12:00 pm Museu d'Art Jaume Morera\njuny 4 - 12:25 pm – 1:25 pm centre d'Art La Panera\njuny 4 - 12:29 pm centre d'Art La Panera\njuny 4 - 7:00 pm Antares\n«EL MALALT IMAGINARI», Manuel de Montsuar Teatre\njuny 4 - 7:00 pm Teatre Municipal de l’Escorxador\nMOSTRA ARTS ESCÈNIQUES JOSEP FONOLLOSA L’Argant és un vell hipocondríac que vol casar la filla, en contra de la seva voluntat, amb un metge. Alhora, descobrim com la seva segona muller només el vol pels[...]\n«Ballada de Sardanes Festa Major Av. Segre- Noguerola»\njuny 4 - 7:30 pm Plaça de l’estació (Renfe)\njuny 4 - 8:30 pm Cafè del Teatre\nIndici final és el nou disc de Callejón Canalla, grup de rock’n’roll establert a Lleida influenciat per grups anglosaxons impregnats de blues i rock americà com Led Zeppelin, Gary Clark, The Brew, The Stone Foxes[...]